SABUY อำนวยความสะดวกลูกค้า เปิดบริการ “E-KYC” ผ่าน “ตู้เติมสบายพลัส”
SABUY ส่ง “ตู้เติมสบายพลัส” เปิดบริการยืนยันตัวตนกว่า 10,000 ตู้ มากที่สุดในประเทศไทย พร้อมบริการพื้นฐานครบ เติมเงิน ฝากเงิน 7 ธนาคารชั้นนำ ตอบสนองความสะดวกสบายและเข้าถึงบริการธุรกรรมการเงินได้อย่างทั่วถึง
SABUY ส่ง “ตู้เติมสบายพลัส” เปิดบริการยืนยันตัวตนกว่า 10,000 ตู้ มากที่สุดในประเทศไทย พร้อมบริการพื้นฐานครบ เติมเงิน ฝากเงิน 7 ธนาคารชั้นนำ ตอบสนองความสะดวกสบายและเข้าถึงบริการธุรกรรมการเงินได้อย่างทั่วถึง
13 ก.ย. 2565

นายพรวิทย์ ไหลท่วมทวีกุล Chief Sale Officer บริษัท สบาย เทคโนโลยี จำกัด (มหาชน) หรือ SABUY เปิดเผยว่า ตู้เติมเงินออนไลน์ “เติมสบายพลัส” เป็น 1 ผลิตภัณฑ์ ในเครือสบายมีเป้าหมายในการดำเนินธุรกิจต้องการเป็นส่วนหนึ่งในการส่งเสริมชุมชน และสร้างโอกาสในการเข้าถึงบริการพื้นฐาน เช่น บริการเติมเงินโทรศัพท์มือถือ ชำระบิล และบริการฝากเงินเข้าบัญชีธนาคารได้ถึง 7 ธนาคาร ได้แก่ ธนาคารไทยพาณิชย์, ธนาคารกสิกรไทย, ธนาคารออมสิน, ธนาคารกรุงไทย, ธนาคารกรุงศรีอยุธยา, ธนาคารเพื่อการเกษตรและสหกรณ์ และธนาคาร ซี ไอ เอ็ม บี โดยสามารถฝากเงินสูงสุดถึง 2,000 บาท เปิดให้บริการใกล้บ้านตลอด 24 ชั่วโมง ซึ่งตู้เติมเงินออนไลน์ นับเป็นบริการที่สามารถเข้าถึงประชาชนได้ถึงระดับชุมชน หมู่บ้าน โดยเฉพาะในพื้นที่ที่ห่างไกลตัวเมือง ที่การเข้าถึงบริการทางการเงินผ่านธุรกรรมทางธนาคาร นับเป็นเรื่องยาก
ทั้งนี้เพื่อเป็นการต่อยอดบริการให้ครบถ้วนยิ่งขึ้นปัจจุบัน “ตู้เติมสบายพลัส” ได้เปิดให้บริการเป็นจุดยืนยันตัวตน หรือ E-KYC อีก 1 บริการ เพื่อใช้ในการสมัครทำธุรกรรมต่างๆ เช่น เปิดบัญชี ขอสินเชื่อด้วย mobile application ผ่านตู้เติมสบายพลัสกว่า 10,000 ตู้ทั่วประเทศ โดยบริการยืนยันตัวตน หรือ E-KYC ผ่านตู้เติมสบายพลัส จะช่วยให้ทุกคนสามารถทำธุรกรรมการเงินได้ง่ายขึ้น ลดการเดินทาง สะดวกสบาย พร้อมช่วยระบุบัญชีข้อมูลที่เป็นกรรมสิทธิ์ส่วนบุคคลได้อย่างถูกต้อง ป้องกันการปลอมแปลงต่างๆ ลดขั้นตอนการตรวจสอบบุคคล เพื่อป้องกันการผิดพลาดที่เกิดขึ้นระหว่างดำเนินการ และช่วยเพิ่มความปลอดภัยได้อีกด้วยภายใต้แนวคิด “เติมสบายพลัส เติมได้มากกว่าที่คุณคิด
สำหรับผู้ที่สนใจตู้เติมสบายพลัส สามารถติดต่อหรือสอบถามข้อมูลเพิ่มเติมได้ที่ เติมสบายพลัส คอลเซ็นเตอร์ โทร 02-009-0500 หรือติดตามรายละเอียดผลิตภัณฑ์ได้ที่ Line Official @nongtermsabuy